S1mple

Oleksandr Olehovych Kostyliev  (sündinud 2. oktoobril 1997), tuntud aliasega s1mple, on Ukraina elukutseline "Counter-Strike 2" mängija, kes mängib praegu BC.Game Esportsi ridades.  Teda peetakse laialdaselt Counter Strike'i ajaloo üheks  paremaks mängijaks,  eriti Counter Strike: Global Offensive'is (CS:GO), olles HLTV edetabelis kutsutud maailma parimaks mängijaks aastatel 2018, 2021 ja 2022.   

s1mple'i tippvorm, eriti aastatel 2018–2021, viis ta globaalsel areenil domineerimiseni üliagressiivse stiili, erakordsete mehaaniliste oskuste, mängutaju ja järjepidevusega kõikides rollides ja relvatüüpides, mille eest ta on saanud mitu MVP (Most Valuable Player, ehk kõige väärtuslikuma mängija tiitel) auhinda tippturniiridel ja püstitades arvukalt statistilisi rekordeid.  Tal oli tähtis roll Natus Vincere'i (Na'Vi) võidule viimisel mitmetel suurtel rahvusvahelistel võistlustel, sealhulgas PGL Major Stockholm 2021, kus ta kindlustas oma esimese Majori tiitli ja nimetati MVP-ks. 

Analüütikute, teiste proffmängijate ja fännide poolt kriitiliselt tunnustatud s1mple'ile viidatakse aruteludes sageli mitte lihtsalt tema tipptasemel oskuste, vaid ka püsiva silmapaistvuse tõttu erinevates CS:GO metades ja ajastutes. Tema mõju ulatub võistlemisest kaugemale, olles mängus algajatele eeskujuks ja mängu arengu jooksul oluline tegelane.  

 Lapsepõlv 
Kostyliev alustas "Counter-Strike'i" mängimist nelja-aastaselt oma vanema venna soovitusel. S1mple hakkas mängima "Counter-Strike: Global Offensive'i" kohe pärast selle ilmumist 2012. aastal, liitudes oma esimese profimeeskonnaga aasta hiljem. 

 Karjäär 
 2014 
S1mple'i esimeseks meeskonnaks oli LAN DODGERS, kuid peagi sõlmis ta lepingu Courage Gaminguga. 2014. aasta septembris läks s1mple tuntud organisatsiooni Hellraisers ridadesse,  seal liitudes ANGE1, Dosia, Kucheri ning Markeloffiga, keda s1mple peab oma iidoliks. 

 2015 
2015. aasta jaanuaris eemaldati s1mple peagi Hellraisersist tema sakslaste kohta öeldud solvavate kommentaaride tõttu ja talle määrati ESL-i võrgukeeld.  S1mple väidab, et keeld oli seotud sohitegemisega "Counter-Strike 1.6-s". ESL-i andmed aga näitavad, et tegemist hoppis oli mängusisese keeluga ajast, mil S1mple mängis CS:GO-d.  Keeldu pikendati keelust eiramise tõttu 2016. aastani.  Peagi pärast seda sõlmis S1mple lepingu Flipsid3 Tacticsiga, kuid tema aeg meeskonnas katkes meeskonna väljalangemise tõttu ESWC 2015 poolfinaalis. Sel ajal oma karjääri jooksul oli s1mple tuntud oma üsna " toksilise " ehk meeskonnakaaslaste suhtes ebaviisaka käitumise poolest.  

peale lühiajalist hiina keele ülikoolis õppimist CS:GO Player Profile – s1mple – Natus Vincere. Valve. 8 February 2017. Retrieved 25 June 2019. kolis s1mple 2016. aasta alguses Los Angelesse ja liitus Team Liquidiga.  Team Liquid üllatas esimesel Majoril ja jõudis MLG Major Championship: Columbus poolfinaali, kaotades meistriks tulnud Luminosity Gamingule. Mängu Luminosity vastu peetakse laialdaselt nii üheks parimaks matšiks kui ka üheks elukutseliste CS:GO häbistavamaks kaotuseks, kuna Team Liquid ei suutnud sulgeda 15-9 eduseisu esimesel kaardil (Mirage) ja 15-6 eduseisu kaardil 2 (Cache), kaotades seeria 0-2.   Poolfinaalis oli ka üks CS:GO ajaloo kuulsamaid klippe, Coldzera sihikut kasutamata, hüppeline, kahte mängijat tappev lask, mille tõttu tõenäoliselt langes Team Liquid turniirist välja. 

Kuigi neil oli ühel mängu suurimal võistlusel neil väga hea tulemus, lahkus s1mple Team Liquidist, viidates koduigatsusele. Aasta järgmine suurturniir lähenes ja s1mple mängis taas Team Liquidi ridades.  ESL One Cologne 2016 poolfinaalis lisas Valve Corporation kaardile Cache grafiti, mis mälestas s1mple'i langevat sihikuta AWP lasku fnaticu vastu.  S1mple'i abiga sai Team Liquidist esimene Põhja-Ameerika meeskond, kes jõudis Majori finaali. Finaalis peatas neid sama Brasiilia koosseis SK (endine Luminosity Gaming).  Pärast Team Liquidist lahkumist asendas ta Danylo "Zeus" Teslenkot Natus Vincere'il.  Na'Vi meeskonnaga võitis s1mple ESL One: New York 2016 ja teenis HLTV 20 parima seas 4. koha. 

 2017 
Aasta esimesel Majoril, ELEAGUE Major 2017, kaotas Na'Vi veerandfinaalis Astralisele. S1mple ei saavutanud 2017. aastal erilist edu, kuid hoidis siiski oma eelmise aasta individuaalset vormi. S1mple saavutas sel aastal HLTV 20 parema seas 8. koha, mis on langenud 2016. aasta 4. kohalt meeskondlike tulemuste tõttu. 

 2018. aasta 
Na'Vi-l algas aasta poolfinaali jõudmisega ELEAGUE Major: Boston 2018 turniiril. Aasta teisel suurturniiril, FACEIT Major: London 2018 kaotas Na'Vi finaalis Astralisele.

Na'Vi võitis oma aasta viimase ürituse, BLAST Pro Series: Copenhagen 2018, ja s1mple pälvis taas MVP auhinna.  Tänu s1mple'i isiklikule sooritusele  nomineeriti ta HLTV 2018. aasta 20 parima mängija edetabelis esikohale  HLTV statistika kohaselt saavutas s1mple 2018. aastal kõigi varasemate 20 parima mängija seast kõige kõrgema individuaalse hinnangu.   

 2019. 
Na'Vi jäi aasta esimesel Majoril 3.–4. kohale. S1mple hoidis oma 2018. aasta vormi  ja sai StarSeries 7. hooajal MVP auhinna. ESL One Cologne 2019-l üritas s1mple kurikuulsas 3v1 stsenaariumis Team Liquidi nitr0-d mängus noaga lüüa, sest seis oli Na'Vi kasuks 15-11 ja nitr0 oli üksinda kolme mängija vastu, aga nitr0 jõudis reageerida ja jäi ellu, ning võitis üksinda raundi kolme vastase vastu, mille tõttu suutis Team Liquid tagasituleku teha ning võitis lõpuks kaardi ning seeria 2-1. 

 2021 
Na'Vi läks PGL Majorile suure favoriidina pärast seda, kui nad saavutasid oma piirkondliku edetabeliturniiril esikoha, alistades finaalis Gambiti.  Stockholmi Majori "legends" etapi läbisid nad ilma ühegi kaotuseta ning pääsesid play-off'idesse.  Na'Vi säilitas oma vormi ja võitis Majori, tehes ajalugu, võites iga turniiri jooksul mängitud kaardi.  S1mple'i individuaalne sooritus Majoril, sealhulgas 2.26 HLTV reiting ühel kahest kaardist Gambiti vastu poolfinaalis, teenis talle turniiri MVP tiitli.   Aasta lõpus nimetati s1mple The Game Awardsil aasta parimaks e-spordi mängijaks. 

 2023–tänapäev: "Counter-Strike 2" 
26. oktoobril 2023 teatas s1mple, et lahkub ajutiselt elukutseliste "Counter-Strike'ist". Tema asemele tuli 31. oktoobril w0nderful.   Pärast "Counter-Strike 2" ilmumist, mis asendas CS:GO vahetult enne tema lahkumist, kritiseeris s1mple mängu, väites, et see oli "sitt mäng".  See paus tähendas, et ta istus NaVi pingil PGL Copenhagen 2024 ajal, kus nad võitsid oma teise Majori. 

s1mple naasis elukutseliste "Counter-Strike'i" võistlusse 19. veebruaril 2024, sõlmides ühekuulise laenulepingu Saudi Araabias asuva Team Falconsiga, kelle kaudu ta võistles veebipõhisel üritusel BLAST Premier Spring Showdown. See laenuperiood kestis ainult ühe mängu, kuna Team Falcons kaotas esimeses voorus Metizportile.   27. septembril teatati, et s1mple naaseb taas Team Falconsi laenule, Perfect World Shanghai Major 2024 Europe RMR-iks. Peale RMR-is ja teistes turniirides viimaseks jäämise tõttu teatas Team Falcons et nad ei pikenda s1mple'i laenulepingut.[ <span title="This claim needs references to reliable sources. (May 2025)">viide vajalik</span> ]

Viited

Kategooria:Ukraina sportlased
Kategooria:Sündinud 1997